甄妮（1953年2月20號—），原名甄淑詩，又叫甄苡婷，係粵語同埋華文流行樂壇嘅殿堂級歌手 [1]。1971年出道，先後以國語時代曲及粵語流行曲走紅台灣及香港樂壇，係第一代同時走紅海峽兩岸嘅華語歌手 [2]。2010年，甄氏入選全球華人音樂殿堂華語金曲獎30年經典評選 [3][4]，位列中港臺歌手總排名第六（香港區排名第三，台灣區排名第四），獲評為跨越20世紀唔同時代並且分別留下出色國、粵語經典嘅「雙料」歌后。甄妮嗓音渾厚，音域廣闊 [5]，被香港詞人黃霑封為「樂壇巨肺」[6]。甄妮亦以美聲唱腔及現場演唱功力馳名，被譽為一代實力唱將。